
ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Θέσπιση Κώδικα Δεοντολογίας Πιστοποιημένων 


Εκτιμητών. 1 

Τροποποίηση του συστήματος διαχείρισης και ελέγ¬ 
χου του προγράμματος ΑΓΡΟΤΙΚΗ ΑΝΑΠΤΥΞΗ 
ΤΗΣ ΕΛΛΑΔΑΣ 2007-2013. 2 


Τροποποίηση και κωδικοποίηση της υπ’ αριθμ. 
23/3/23-10-2012 (Β' 2952) απόφασης της Ε.Ε.Ε.Π 
με τίτλο: «Ρυθμίσεις θεμάτων, τα οποία διέπο- 
νται από τον Κανονισμό Διεξαγωγής και Ελέγ¬ 
χου Παιγνίων ως προς την επιβολή διοικητικών 
κυρώσεων, οι οποίες επιβάλλονται στην περίπτω¬ 
ση παροχής υπηρεσιών τυχερών παιγνίων που δι¬ 
εξάγονται μέσω του διαδικτύου χωρίς την προ- 


βλεπόμενη άδεια». 3 

ΑΠΟΦΑΣΕΙ Σ 

Αριθμ. 19928/292 (1) 


Θέσπιση Κώδικα Δεοντολογίας 
Πιστοποιημένων Εκτιμητών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Α. Τις διατάξεις: 

1. Των άρθρων 41 παρ. 1 και 5, 47 παρ. 3 και 90 του 
Κώδικα Νομοθεσίας για την Κυβέρνηση και τα Κυβερ¬ 
νητικά Όργανα, ο οποίος κυρώθηκε με το άρθρο πρώτο 
του Π.Δ. 63/2005 «Κωδικοποίηση της νομοθεσίας για την 
Κυβέρνηση και τα Κυβερνητικά όργανα» (ΦΕΚ Α'/98). 

2. α) Του Π.Δ 284/1988 «Οργανισμός του Υπουργείου 
Οικονομικών» (Α' 128), όπως ισχύει. 

β) Των άρθρων 1 και 5 του Π.Δ 249/1998 (Α' 186) «Τρο¬ 
ποποίηση και συμπλήρωση του Οργανισμού του Υπουρ¬ 
γείου Οικονομικών (Π.Δ. 284/1988). 

γ) Του Π.Δ 185/2009 «Ανασύσταση του Υπουργείου 
Οικονομικών κ.λπ.» (ΦΕΚ Α' 213), όπως ισχύει. 

δ) Του Π.Δ 189/2009 «Καθορισμός και ανακατανομή αρ¬ 
μοδιοτήτων των Υπουργείων» (ΦΕΚ 221 Α') όπως ισχύει. 

3. Του Π.Δ 90/2012 (ΦΕΚ Α' 144) «Διορισμός Υπουργού 
και Υφυπουργών». 


4. Της υποπαραγράφου Γ8 του Ν. 4152/2013 (ΦΕΚ 
Α' 107) «Επείγοντα μέτρα εφαρμογής των Ν. 4046/2012, 
4093/2012 και 4127/2013». 

5. Το γεγονός ότι από τις διατάξεις της παρούσας 
δεν προκαλείται δαπάνη εις βάρος του κρατικού προ¬ 
ϋπολογισμού. 

6. Την ανάγκη θέσπισης Κώδικα Δεοντολογίας σύμ¬ 
φωνα με τις υποπαραγράφους Γ7 και Γ8 του ν.4152/2013 
(ΦΕΚ Α' 107) «Επείγοντα μέτρα εφαρμογής των νόμων 
4046/2012, 4093/2012 και 4127/2013», αποφασίζουμε: 

Την θέσπιση Κώδικα Δεοντολογίας των Πιστοποιημέ¬ 
νων Εκτιμητών ως εξής: 

Άρθρο 1 

Γ ενικές Διατάξεις - Σκοπός 

1. Ο παρών Κώδικας Δεοντολογίας έχει ως σκοπό 
τη διασφάλιση του κύρους του επαγγέλματος του πι¬ 
στοποιημένου εκτιμητή και τη διαρκή αναβάθμιση του 
καθώς και τη δημιουργία ομοιόμορφων κανόνων συμπε¬ 
ριφοράς των πιστοποιημένων εκτιμητών. 

2. Παράλληλα, στόχος του παρόντα Κώδικα είναι η 
διασφάλιση της ποιότητας και διαφάνειας των παρεχό¬ 
μενων από τους πιστοποιημένους εκτιμητές υπηρεσιών 
και η εγγύηση της καλής εκτέλεσης από τους πιστο¬ 
ποιημένους εκτιμητές του έργου που αναλαμβάνουν. 

3. Η μη τήρηση των κανόνων αυτών από τους πιστο¬ 
ποιημένους εκτιμητές έχει ως συνέπεια την πειθαρχική 
ευθύνη τους, σύμφωνα με τις διατάξεις του νόμου. 

4. Ο Κώδικας Δεοντολογίας εφαρμόζεται σε όλους 
τους πιστοποιημένους εκτιμητές, ήτοι σε όσους έχουν 
πιστοποιηθεί και εγγράφει στο Μητρώο Πιστοποιημέ¬ 
νων Εκτιμητών του Υπουργείου Οικονομικών, σύμφωνα 
με τις διατάξεις του νόμου. 

5. Οι πιστοποιημένοι εκτιμητές οφείλουν να τηρούν 
τους Κώδικες Δεοντολογίας των επιστημονικών και 
επαγγελματικών οργανώσεων, στις οποίες ανήκουν. 

Άρθρο 2 

Ανεξαρτησία. Εμπιστοσύνη και Ηθική Ακεραιότητα. 

Απόρρητο. Ασυμβίβαστα. 

1. Οι πιστοποιημένοι εκτιμητές οφείλουν: 

(α) Να τηρούν απαρέγκλιτα τους νόμους του Κράτους, 
τα Ευρωπαϊκά ή Διεθνή εκτιμητικά πρότυπα και τον 
παρόντα Κώδικα Δεοντολογίας. 














18574 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(β) Να ασκούν το επάγγελμά τους και να παρέχουν 
τις υπηρεσίες τους, σύμφωνα με τους κανόνες της επι¬ 
στήμης και της τέχνης. 

(γ) Να παρέχουν τις υπηρεσίες τους με ευσυνειδησία, 
ακεραιότητα, αντικειμενικότητα και εντιμότητα. 

(δ) Να περιφρουρούν την τιμή και αξιοπρέπεια του 
επαγγέλματος και να αποφεύγουν συμπεριφορές, που 
δεν συνάδουν με το επιστημονικό ήθος του επαγγέλματος. 

(ε) Να διαφυλάσσουν την ανεξαρτησία τους απέναντι 
σε κάθε τρίτο και ιδιαίτερα απέναντι στον εντολέα τους. 

(στ) Να καταβάλλουν τη μέγιστη δυνατή επιμέλεια 
κατά την παροχή εκτιμητικών υπηρεσιών. 

(ζ) Να συλλέγουν και να αξιολογούν τα απαραίτητα 
σε αυτούς στοιχεία και να συντάσσουν τις εκθέσεις 
εκτιμήσεως αυτοπροσώπως. 

(η) Να ενημερώνονται διαρκώς και να επιμορφώνονται 
στο επαγγελματικό τους αντικείμενο, συμμετέχοντας σε 
συνέδρια και παρακολουθώντας σεμινάρια και ημερίδες 
διάρκειας τουλάχιστον 20 ωρών ετησίως. 

(θ) Να απέχουν από την ανάληψη υποθέσεων που 
βρίσκονται πέραν του γνωστικού αντικειμένου και της 
εμπειρίας τους. 

(ι) Κατά την άσκηση των καθηκόντων τους, να επι¬ 
δεικνύουν εντιμότητα και να μην αποδέχονται άμεσα ή 
έμμεσα πάσης φύσεως ανταλλάγματα για την εκτέλεση 
των παρεχόμενων υπηρεσιών. 

(ια) Με κάθε τρόπο να καλλιεργούν το αίσθημα εμπι¬ 
στοσύνης των εντολέων τους και να αποφεύγουν κάθε 
ενέργεια που θέτει σε αμφιβολία την εντιμότητα, την 
προσήλωση στο καθήκον ή την ηθική ακεραιότητά τους. 

(ιβ) Να είναι εχέμυθοι και να μην παραβιάζουν το επαγ¬ 
γελματικό τους απόρρητο. 

(ιγ) Να δηλώνουν κώλυμα και να μη συμμετέχουν στη 
διαδικασία εκτίμησης ιδίων περιουσιακών στοιχείων, κα¬ 
θώς και των περιουσιακών στοιχείων συγγενών τους ή 
τρίτων με τους οποίους σχετίζονται με ιδιαίτερο τρόπο, 
(ιδ) Να μη μεταχειρίζονται αθέμιτα μέσα προβολής τους, 
(ιε) Να είναι αντικειμενικοί και να εκφέρουν γνώμη σε 
θέματα της επιστήμης τους με υπευθυνότητα, στηριζό- 
μενοι στις επιστημονικές γνώσεις τους και την ειλικρινή 
τους πεποίθηση. 

(ιστ) Να φέρονται με ευγένεια και σεβασμό σε πελά¬ 
τες, πιθανούς πελάτες και κάθε άλλο άτομο ανεξάρτητα 
από το φύλο, την ηλικία, τη φυλετική ή εθνοτική καταγω¬ 
γή του, τη θρησκεία, τον γενετήσιο προσανατολισμό, τις 
πολιτικές ή φιλοσοφικές πεποιθήσεις ή αναπηρίες του. 

2. Επιτρέπεται στους Πιστοποιημένους Εκτιμητές: 

(α) Να περιβάλλουν με δημοσιότητα τους σκοπούς και 
τις επιτεύξεις τους, εφόσον η δημοσιότητα αποσκοπεί 
στην επιστημονική ενημέρωση και πραγματοποιείται 
χωρίς αντάλλαγμα. 

(β) Να δημοσιεύουν τις απόψεις τους πάνω σε οποιο- 
δήποτε θέμα, με την προϋπόθεση ότι υποστηρίζουν τα 
νόμιμα συμφέροντα του εντολέα τους και να εκπλη¬ 
ρώνουν πιστά, με επιμέλεια και αντικειμενικότητα τις 
υποχρεώσεις τους προς αυτούς. 

Άρθρο 3 

Σχέσεις με εντολείς 

1. Οι πιστοποιημένοι εκτιμητές οφείλουν να εκτελούν 
τις ανατιθέμενες σε αυτούς εκτιμητικές εργασίες με 
τρόπο που να επιτυγχάνεται κατά το δυνατό άρτιο, 
ταχύ και ολοκληρωμένο αποτέλεσμα. 


2. Σε σχέση με τους εντολείς τους, οι πιστοποιημένοι 
εκτιμητές οφείλουν: 

(α) Να αποφεύγουν την ανάπτυξη ιδιαιτέρων σχέσεων 
με τους εντολείς τους, οι οποίες ενδεχομένως δυσχε¬ 
ραίνουν την εκτέλεση του έργου τους. 

(β) Να υποστηρίζουν τα νόμιμα συμφέροντα του εντο¬ 
λέα τους και να εκπληρώνουν πιστά, με επιμέλεια και 
αντικειμενικότητα τις υποχρεώσεις τους προς αυτούς. 

(γ) Να είναι ευγενείς πρόθυμοι και εξυπηρετικοί έναντι 
των εντολέων τους. 

(δ) Να σέβονται το απόρρητο των πληροφοριών που 
σχετίζονται με τον εντολέα τους. 

(ε) Να ενημερώνουν τον εντολέα τους, αναφορικά με 
τη φύση και το αντικείμενο της ανατιθέμενης εργασίας 
με σαφήνεια, ώστε να λαμβάνει αποφάσεις κατέχοντας 
την μέγιστη δυνατή πληροφόρηση. 

(στ) Να συμφωνούν εκ των προτέρων την αμοιβή τους 
και να αποδέχονται μόνο έγγραφη ανάθεση έργου, στην 
οποία να αναφέρεται η αμοιβή τους, ο σκοπός καθώς 
και το αντικείμενο της εκτίμησης. 

(ζ) Να εξηγούν με σαφήνεια και διαφάνεια την αμοιβή 
τους, συμπεριλαμβανομένης κάθε είδους χρέωσης και 
προμήθειας. 

(η) Να μην αποδέχονται την ανάθεση εργασίας εάν 
κρίνουν ότι δεν κατέχουν τον απαιτούμενο βαθμό ει¬ 
δίκευσης και πείρας καθώς και εάν έχουν συγγενική ή 
άλλη οικονομική σχέση ή συμφέροντα με τους εντολείς 
τους, που μπορεί να επηρεάσει την κρίση τους. 

(θ) Να τηρούν αρχείο παραπόνων των εντολέων τους 
ή οποιουδήποτε άλλου, καθώς και τις απαντήσεις σε 
αυτά, οι οποίες οφείλουν να γίνονται με κατάλληλο και 
επαγγελματικό τρόπο και με στόχο την επίλυση του 
ζητήματος στο βαθμό που είναι εφικτό. 

(ι) Να μην προσφέρουν ή αποδέχονται δώρα, φιλοξενία 
ή προμήθειες που μπορεί να επηρεάσουν το έργο τους 
και να οδηγήσουν σε ακατάλληλες και μη επαγγελμα¬ 
τικές υποχρεώσεις. 

(ια) Να λαμβάνουν υπόψη τους την εξυπηρέτηση του 
δημοσίου συμφέροντος κατά την λήψη αποφάσεων και 
την παροχή συμβουλών. 

Άρθρο 4 

Σχέσεις με τους συναδέλφους 

1. Ο σεβασμός και η συναδελφική συμπεριφορά προς 
τους άλλους Πιστοποιημένους Εκτιμητές αποτελεί κα¬ 
θήκον κάθε Πιστοποιημένου Εκτιμητή. 

2. Οι Πιστοποιημένοι Εκτιμητές οφείλουν να κατα¬ 
βάλλουν κάθε προσπάθεια, ώστε να επικρατεί πνεύμα 
συναδελφικότητας και σεβασμού μεταξύ τους. 

3. Οι Πιστοποιημένοι Εκτιμητές οφείλουν: 

(α) Να σέβονται πλήρως τις εργασίες συναδέλφων, 
(β) Να μην εκμεταλλεύονται οιαδήποτε θέση, την 
οποία μπορεί να κατέχουν, προς το σκοπό ανάληψης 
έργου εκτιμητικών υπηρεσιών. 

(γ) Να μην προσβάλλουν συναδέλφους και να μην 
προσπαθούν να υποκαταστήσουν ή υποσκελίσουν συ¬ 
ναδέλφους. 

4. Οι Πιστοποιημένοι Εκτιμητές οφείλουν να μην δι¬ 
ενεργούν ή επιτρέπουν τη διενέργεια άγρας πελατών: 

(ί) Με τρόπο που υποβαθμίζει το έργο τους ή δημιουρ¬ 
γεί αμφιβολίες για την αντικειμενικότητα της εκτίμησης 
που θα διενεργηθεί. 

(μ) Με προσφορά αμοιβής η προμήθειας ή ανταλλάγ¬ 
ματος, άμεσα ή έμμεσα, σε οποιοδήποτε πρόσωπο για 
την άγρα οποιουδήποτε πελάτη ή εργασίας από μέρους 
του. 

5. Οι Πιστοποιημένοι Εκτιμητές οφείλουν να μην χρη¬ 
σιμοποιούν ή επιτρέπουν σε άλλους να χρησιμοποιούν 
άμεσα ή έμμεσα, πράκτορες ή μεσίτες με σκοπό τον 
επηρεασμό και την ανάθεση σε αυτούς εργασιών ή 
να αμείβουν οποιονδήποτε για να επηρεάσει οποιοδή- 
ποτε πρόσωπο προς το σκοπό παροχής εκτιμητικών 
υπηρεσιών. 

Άρθρο 5 

Τελικές Διατάξεις 

Ο έλεγχος τηρήσεως του παρόντος Κώδικα Δεοντο¬ 
λογίας ανατίθεται στο Πειθαρχικό Συμβούλιο της υπο- 
παραγράφου Γ9 του Ν. 4152/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθμ. 2181 (2) 

Τροποποίηση του συστήματος διαχείρισης και ελέγχου 
του προγράμματος ΑΓΡΟΤΙΚΗ ΑΝΑΠΤΥΞΗ ΤΗΣ ΕΛ¬ 
ΛΑΔΑΣ 2007-2013. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τον Ν. 3614/2007 «Διαχείριση,Έλεγχος και Εφαρμογή 
Αναπτυξιακών παρεμβάσεων για την Προγραμματική 
Περίοδο2007-2013» (ΦΕΚ 267/Α73-12-07), όπως ισχύει 
κάθε φορά και ιδίως τα άρθρα 36, παράγραφος Ια, 
εδάφια γ και ζ και 44, παράγραφος 4. 

2. Τον Καν. (ΕΚ) 1290/2005 για τη χρηματοδότηση της 
Κοινής Γεωργικής Πολιτικής καθώς και οι εφαρμοστι- 
κοί κανονισμοί αυτού υπ’ αριθμ. 883/2006, 885/2006 και 
259/2008, όπως έχουν τροποποιηθεί και ισχύουν. 

3. Τον Καν. (ΕΚ) 1698/2005 για τη στήριξη της αγρο¬ 
τικής ανάπτυξης από το Ευρωπαϊκό Γεωργικό Ταμείο 
Αγροτικής Ανάπτυξης (ΕΓΤΑΑ), όπως έχει τροποποιηθεί 
και ισχύει. 

4. Τον Καν. (ΕΚ) 1974/2006 για τη θέσπιση λεπτομερών 
κανόνων εφαρμογής του Καν. (ΕΚ) 1698/2005, όπως έχει 
τροποποιηθεί και ισχύει. 

5. Τον Καν. (ΕΚ) 65/2011 για τη θέσπιση λεπτομερών 
κανόνων εφαρμογής του Καν. (ΕΚ) αριθ. 1698/2005 του 
Συμβουλίου όσον αφορά την εφαρμογή διαδικασιών 
ελέγχου καθώς και την πολλαπλή συμμόρφωση σε σχέ¬ 
ση με μέτρα στήριξης της αγροτικής ανάπτυξης, όπως 
ισχύει κάθε φορά. 

6. Τον Καν. (ΕΚ) 1320/2006 για τη θέσπιση μεταβατικών 
κανόνων όσον αφορά τη στήριξη της αγροτικής ανά¬ 
πτυξης που προβλέπεται από τον καν.(ΕΚ) 1698/2005. 

7. Τον Καν. (ΕΚ) 1848/2006 σχετικά με τις παρατυπίες 
και την ανάκτηση των αχρεωστήτως καταβληθέντων 
ποσών στα πλαίσια της χρηματοδότησης της Κ.Γ.Π. και 
της οργάνωσης συστήματος πληροφόρησης στον τομέα 
αυτό καθώς και την κατάργηση του καν. (ΕΟΚ) 595/91. 


8. Τον Καν. (ΕΚ) 73/2009 σχετικά με τη θέσπιση κοινών 
κανόνων για τα καθεστώτα άμεσης στήριξης για τους 
γεωργούς στο πλαίσιο της κοινής γεωργικής πολιτι¬ 
κής και τη θέσπιση ορισμένων καθεστώτων στήριξης 
για τους γεωργούς, για την τροποποίηση των κανο¬ 
νισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) 
αριθ. 378/2007 και για την κατάργηση του κανονισμού 
(ΕΚ) αριθ. 1782/2003, όπως έχει τροποποιηθεί και ισχύει. 

9. Τον Καν. (ΕΚ) 1122/2009 της Επιτροπής σχετικά με τη 
θέσπιση λεπτομερών διατάξεων εφαρμογής του κανο¬ 
νισμού (ΕΚ) αριθμ. 73/2009 του Συμβουλίου όσον αφορά 
την πολλαπλή συμμόρφωση, τη διαφοροποίηση και το 
ολοκληρωμένο σύστημα διαχείρισης και ελέγχου, στο 
πλαίσιο των καθεστώτων άμεσης στήριξης για τους 
γεωργούς που προβλέπονται στον εν λόγο κανονισμό, 
καθώς και λεπτομερών διατάξεων εφαρμογής του κα¬ 
νονισμού (ΕΚ) αριθμ. 1234/2007 του Συμβουλίου όσον 
αφορά την πολλαπλή συμμόρφωση στο πλαίσιο του 
καθεστώτος στήριξης που προβλέπεται για τον αμπε- 
λοοινικό τομέα, όπως ισχύει 

10. Τις Κοινοτικές Κατευθυντήριες Γραμμές για τις 
Κρατικές Ενισχύσεις στον τομέα της Γεωργίας και Δα¬ 
σοκομίας 2007-2013 (2006/0 319/ΕΚ). 

11. Την απόφαση της Επιτροπής Ε(2007) 6015/29-11-2007 
για την έγκριση του Προγράμματος Αγροτικής Ανάπτυ¬ 
ξης της Ελλάδας για την περίοδο προγραμματισμού 
2007-2013 (ΟΟΙ Νο 2007ΘΒ06ΗΡ0001), όπως ισχύει κάθε 
φορά, καθώς και τις τροποποιήσεις του ΠΑΑ που δεν 
απαιτούν τροποποίηση της αριθ. Ε(2007) 6015/29-11-2007 
απόφασης. 

12. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του Π.Δ. 63/2005 (ΦΕΚ 98Α'/22-04-2005). 

13. Το Π.Δ 402/88 «Οργανισμός Υπουργείου Γ εωργίας» 
(ΦΕΚ 187Α'), όπως συμπληρώθηκε, τροποποιήθηκε και 
ισχύει. 

14. Το Π.Δ 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221/5-11-2009). 

15. Την υπ’ αριθμ. 8932/22-09-2008 (ΦΕΚ 2153/16-10- 
2008 τ.Β') Υπουργική απόφαση θέσπισης Συστήματος 
Διαχείρισης και Ελέγχου του Προγράμματος Αγροτικής 
Ανάπτυξης της Ελλάδας 2007-2013. 

16. Την υπ’ αριθμ. 11246/30-12-2009 (ΦΕΚ 14/15-1-2010 
τ.Β') Υπουργική απόφαση τροποποίησης και κωδικο¬ 
ποίησης του Συστήματος Διαχείρισης και Ελέγχου του 
Προγράμματος Αγροτικής Ανάπτυξης της Ελλάδας 
2007-2013. 

17. Την υπ’ αριθμ. 2049/20-04-2011 (ΦΕΚ 1183/09-06-2011 
τ.Β') Υπουργική απόφαση τροποποίησης και κωδικοποίη¬ 
σης του Συστήματος Διαχείρισης και Ελέγχου του Προ¬ 
γράμματος Αγροτικής Ανάπτυξης της Ελλάδας 2007-2013. 

18. Την ανάγκη τροποποίησης της υπ’ αριθμ. 2049/20-4-2011 
(ΦΕΚ 1183/Β'/9.62011) Υπουργικής απόφασης για την τροπο¬ 
ποίηση και κωδικοποίηση του ΣΔΕ του ΠΑΑ 2007-2013, με 
στόχο την απλοποίηση των διαδικασιών, ώστε να επιταχυν¬ 
θούν και απλοποιηθούν οι διαδικασίες ένταξης και πληρωμής 
των δράσεων του ΠΑΑ 2007-2013, 

19. Το γεγονός ότι από την απόφαση αυτή δεν προ- 
καλείται δαπάνη, αποφασίζουμε: 

Την τροποποίηση του Συστήματος Διαχείρισης και 
Ελέγχου του Προγράμματος Αγροτική Ανάπτυξη της 
Ελλάδας 2007-2013 στα παρακάτω σημεία: 

Α. Στην ΕΝΟΤΗΤΑ I: 

ΔΙΑΧΕΙΡΙΣΗ ΠΡΑΞΕΩΝ ΚΑΘΕΣΤΩΤΩΝ 
ΕΝΙΣΧΥΣΗΣ - ΠΑΡΑΚΟΛΟΥΘΗΣΗ 

ΛΕΙΤΟΥΡΓΙΚΗ ΠΕΡΙΟΧΗ I: ΕΠΙΛΟΓΗ ΚΑΙ ΕΓΚΡΙΣΗ ΠΡΑΞΕΩΝ 

Στο πεδίο Διαδικασία 13 «Επιλογή και έγκριση πράξης», 

• στο σημείο 3.ϋί «Επιλογή πράξεων για χρηματοδό¬ 
τηση» μετά το τέλος της 5ης παραγράφου «.... Μετά την 
ολοκλήρωση του δειγματοληπτικού ελέγχου ο Φορέας 
Εφαρμογής μπορεί να προβεί στην έκδοση των Απο¬ 
φάσεων Έγκρισης Πράξεων» της σελ. 16931 του ΦΕΚ 
1183Β/9-6-2011, προστίθεται το παρακάτω κείμενο: 

«Ο παραπάνω έλεγχος δεν απαιτείται όταν εκπρόσω¬ 
πος της ΕΥΔ ΠΑΑ ή της ΕΥΕ ΠΑΑ μετέχει στην Γνωμο- 
δοτική Επιτροπή (πρωτοβάθμια ή δευτεροβάθμια) που 
γνωμοδότησε για την ένταξη των αιτήσεων ενίσχυσης.» 

Β. Στην ΕΝΟΤΗΤΑ II: 

ΔΙΑΧΕΙΡΙΣΗ ΠΡΑΞΕΩΝ ΔΗΜΟΣΙΩΝ ΕΡΓΩΝ - 
ΠΑΡΑΚΟΛΟΥΘΗΣΗ 

ΛΕΙΤΟΥΡΓΙΚΗ ΠΕΡΙΟΧΗ II: ΠΑΡΑΚΟΛΟΥΘΗΣΗ ΤΗΣ 
ΥΛΟΠΟΙΗΣΗΣ 

Στην Διαδικασία 117 «Ολοκλήρωση πράξης», στο τέλος 
αυτής, στην σελ. 16943 του ΦΕΚ 1183Β'/9-6-2011: 

• στο σημείο «Ειδική διάταξη για τις πράξεις Τεχνικής 
Βοήθειας» η 1η και μοναδική παράγραφος «Σύμφωνα με 

τα οριζόμενα.Πραγματοποιούνται από την Μονάδα 

Δ' της ΕΥΔ ΠΑΑ.», αντικαθίσταται από τις 2 ακόλουθες 
αναλυτικές παραγράφους: 

«Για την ολοκλήρωση των Πράξεων, οι οποίες εντάσ¬ 
σονται στο Μέτρο 511 του ΠΑΑ (Τεχνική Βοήθεια), η 
Ε.Υ.Δ. ΠΑΑ ως Δικαιούχος του Μέτρου 511, λαμβάνοντας 
υπόψη την ολοκλήρωση του φυσικού και οικονομικού 
αντικειμένου της Πράξης καθώς και άλλων απαραίτητων 
στοιχείων, (αρχική απόφαση ένταξης και τροποποιήσεις 
της, τυχόν πρακτικά παραλαβής κ.λπ.), εκδίδει την από¬ 
φαση Ολοκλήρωσης Πράξης. Στην απόφαση Ολοκλή¬ 
ρωσης της Πράξης επισυνάπτεται το τροποποιημένο 
τελικό Τεχνικό Δελτίο του έργου. Η απόφαση Ολοκλή¬ 
ρωσης της Πράξης καθώς και το τελικό Τεχνικό Δελτίο 
καταχωρούνται στο ΟΠΣΑΑ και το έργο ολοκληρώνεται. 
Η απόφαση Ολοκλήρωσης της Πράξης αποστέλλεται 
στην Μονάδα Β', προκειμένου η τελευταία να εισηγηθεί 
στο αρμόδιο Υπουργείο την αναπροσαρμογή ή μη του 
συνολικού προϋπολογισμού του έργου στο ΠΔΕ. 

Γ ια την ολοκλήρωση των Πράξεων, που έχουν εντα¬ 
χθεί στο Μέτρο 511 του ΠΑΑ (Τεχνική Βοήθεια) και τα 
οποία υλοποιούνται από άλλο φορέα (μετά από από¬ 
φαση εκχώρησης ή απόφαση μεταβίβασης αρμοδιότη¬ 
τας) απαιτείται ο φορέας υλοποίησης να αποστέλλει 
στην ΕΥΔ ΠΑΑ Βεβαίωση Ολοκλήρωσης της Πράξης 
με επισυναπτόμενο το τελικό τροποποιημένο Τεχνι¬ 
κό Δελτίο. Η Ε.Υ.Δ. ΠΑΑ, ως Δικαιούχος του Μέτρου 
511, λαμβάνοντας υπόψη την Βεβαίωση Ολοκλήρωσης 
της Πράξης καθώς και άλλων απαραίτητων στοιχείων 
(αρχική απόφαση ένταξης και τροποποιήσεις της, τυ¬ 
χόν πρακτικά παραλαβής κ.λπ.), εκδίδει την απόφαση 
Ολοκλήρωσης Πράξης. Στην απόφαση Ολοκλήρωσης 
της Πράξης επισυνάπτεται η ανωτέρω Βεβαίωση Ολο¬ 
κλήρωσης της Πράξης με το τελικό Τ εχνικό Δελτίο του 
έργου. Η απόφαση Ολοκλήρωσης της Πράξης καθώς και 
το τελικό Τεχνικό Δελτίο καταχωρούνται στο ΟΠΣΑΑ 
και το έργο ολοκληρώνεται. Η απόφαση Ολοκλήρω¬ 
σης της Πράξης αποστέλλεται στην Μονάδα Β', ώστε 


η τελευταία να εισηγηθεί στο αρμόδιο Υπουργείο την 
αναπροσαρμογή ή μη του συνολικού προϋπολογισμού 
του έργου στο ΠΔΕ.» 

Γ. Στην ΕΝΟΤΗΤΑ III: ΕΦΑΡΜΟΓΗ ΕΛΕΓΧΩΝ, 

ΜΕΡΟΣ II: Μέτρα Αξονα 2 

Στο πεδίο 11.7 «Ελεγχοι Ειδικής Υπηρεσίας Εφαρμογής 
ΠΑΑ (ΕΥΕ ΠΑΑ) στα Μέτρα του Αξονα 2», η 1η παράγρα¬ 
φος «Η αρμόδια Μονάδα Ελέγχου.στο πλαίσιο των 

αρμοδιοτήτων της.», στην σελ. 16945 του ΦΕΚ 1183Β7 
9-6-2011, αντικαθίσταται από την ακόλουθη παράγραφο: 

«Η αρμόδια Μονάδα Ελέγχου της ΕΥΕ ΠΑΑ-Ανταγωνι- 
στικότητα διασφαλίζει, μέσω προγραμματισμένων ετή¬ 
σιων ελέγχων (διοικητικών και επιτόπιων), τη συμμόρ¬ 
φωση των συγχρηματοδοτούμενων πράξεων με τους 
ισχύοντες κοινοτικούς και εθνικούς κανόνες καθ’ όλη 
τη διάρκεια εφαρμογής τους.» 

Κατά τα λοιπά ισχύει η υπ’ αριθμ. 2049/20-04-2011 (ΦΕΚ 
1183/09-06-2011 τ.Β') Υπουργική απόφαση τροποποίησης 
και κωδικοποίησης του Συστήματος Διαχείρισης και 
Ελέγχου του Προγράμματος Αγροτικής Ανάπτυξης της 
Ελλάδας 2007-2013 ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαΐου 2013 

Ο ΥΠΟΥΡΓΟΣ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθμ. απόφ. 51/3/26.04.2013 (3) 

Τροποποίηση και κωδικοποίηση της υπ’ αριθμ. 23/3/23-10-2012 
(Β' 2952) απόφασης της Ε.Ε.Ε.Π με τίτλο: «Ρυθμίσεις θε¬ 
μάτων, τα οποία διέπονται από τον Κανονισμό Διεξαγω¬ 
γής και Ελέγχου Παιγνίων ως προς την επιβολή διοικητι¬ 
κών κυρώσεων, οι οποίες επιβάλλονται στην περίπτωση 
παροχής υπηρεσιών τυχερών παιγνίων που διεξάγονται 
μέσω του διαδικτύου χωρίς την προβλεπόμενη άδεια». 

Η ΕΠΙΤΡΟΠΗ ΕΠΟΠΤΕΙΑΣ ΚΑΙ ΕΛΕΓΧΟΥ ΠΑΙΓΝΙΩΝ 
(Ε.Ε.Ε.Π.) 

Έχοντας υπόψη: 

1. Τις διατάξεις των άρθρων 16 και επ. του Ν. 3229/2004 
(Α' 38), σε συνδυασμό με τις διατάξεις των άρθρων 25 έως 
54 του Ν. 4002/2011 (Α 180), όπως αυτές τροποποιήθηκαν, 
συμπληρώθηκαν και ισχύουν με τις διατάξεις των παρα¬ 
γράφων 10 έως 26 του άρθρου 7 του Ν. 4038/2012 (Α' 14), 
και τις διατάξεις των άρθρων 22 έως 24 του Ν. 4141/2013 
(Α' 81), συμπληρωματικά δε τις διατάξεις του Ν. 3051/2002 
(Α' 220), σύμφωνα με τις οποίες η Επιτροπή είναι, μεταξύ 
άλλων, αρμόδια για την εποπτεία και τον έλεγχο διεξα¬ 
γωγής των τυχερών παιγνίων μέσω διαδικτύου και την 
επιβολή των προβλεπόμενων διοικητικών κυρώσεων. 

2. Τη διάταξη της παραγράφου 5 του άρθρου 54 του 
Ν. 4002/2011, όπως ισχύει σύμφωνα με την οποία, έως 
ότου εκδοθεί το προβλεπόμενο στη διάταξη της πα¬ 
ραγράφου 1 του άρθρου 29 του Ν. 4002/2011 (Α' 180) 
Προεδρικό διάταγμα, με το οποίο θα θεσπιστεί ο Κανο¬ 
νισμός Διεξαγωγής και Ελέγχου Παιγνίων, τα διεπόμενα 
από αυτόν θέματα ρυθμίζονται με σχετική απόφαση της 
Επιτροπής Εποπτείας και Ελέγχου Παιγνίων, ως και το 
γεγονός ότι το εν λόγω Προεδρικό Διάταγμα δεν έχει 
ακόμα εκδοθεί. 

3. Τη υπ’ αριθμ. 55906/1673 (Υ.Ο.Δ.Δ. 444) απόφαση του 
Υπουργού Οικονομικών, με την οποία συγκροτήθηκε η 
Ε.Ε.Ε.Π. και την με αριθμό. 56660/1679 (Β' 2910) κοινή 
απόφαση των Υπουργών Οικονομικών και Πολιτισμού 
και Τουρισμού για την πιστοποίηση έναρξης λειτουργίας 
της Ε.Ε.Ε.Π. 

4. Τις διατάξεις των άρθρων 45 έως 50 του Ν. 4002/2011 
(Α' 180), με τις οποίες ρυθμίζονται τα θέματα διεξαγω¬ 
γής τυχερών παιγνίων μέσω του διαδικτύου. 

5. Τη διάταξη της παραγράφου 12 του άρθρου 50 του 
Ν. 4002/2011 (Α' 180), σε συνδυασμό με την απόφαση 
του Υπουργού Οικονομικών ΠΟΑ 1248/2011. 

6. Τις παρατηρήσεις της Ευρωπαϊκής Επιτροπής 
[Ο (2013) 1541] και την εμπεριστατωμένη γνώμη της 
Μάλτας, που αναδιαβιβάστηκε στις Αρχές της Ελληνι¬ 
κής Δημοκρατίας με την με στοιχεία 30(2013) ϋ/50831 
Ανακοίνωση της Ευρωπαϊκής Επιτροπής επί του σχεδίου 
απόφασης της Ε.Ε.Ε.Π. με τίτλο «Διατάξεις επί θεμάτων 
τα οποία διέπονται από τον Κανονισμό Διεξαγωγής και 
Ελέγχου Παιγνίων ως προς την επιβολή διοικητικών 
κυρώσεων, οι οποίες επιβάλλονται στην περίπτωση πα¬ 
ροχής υπηρεσιών τυχερών παιγνίων που διεξάγονται 
μέσω του διαδικτύου χωρίς την προβλεπόμενη άδεια», 
το οποίο είχε γνωστοποιηθεί με βάση τις διατάξεις 
της Οδηγίας 98/34/ΕΚ και με αριθμό γνωστοποίησης 
2012/710/ΟΒ. 

7. Την υπ’ αριθμ. 50/4/24.04.2013 (Β' 1023) απόφαση 
της Ε.Ε.Ε.Π. 

8. Το γεγονός ότι υφίστανται επείγοντες λόγοι δη¬ 
μόσιας τάξης για την προστασία του κοινού από την 
κατασπατάληση χρημάτων στα τυχερά παίγνια, την 
απάτη και τα συναφή εγκλήματα, και ιδίως των ανηλί¬ 
κων και των ευάλωτων ομάδων, καθώς και επείγοντες 
λόγοι προστασίας των συμφερόντων της Ελληνικής 
Δημοκρατίας. 

9. Την από 26/04/2013 εισήγηση του Προέδρου της 
Ε.Ε.Ε.Π. 

10. Το γεγονός ότι η παρούσα απόφαση δεν προκαλεί 
επιβάρυνση σε βάρος του Προϋπολογισμού της Ε.Ε.Ε.Π., 
αποφασίζει: 

Τροποποιεί και κωδικοποιεί την υπ’ αριθμ. 23/3/23-10-2012 
(Β' 2952) απόφαση της Ε.Ε.Ε.Π με τίτλο: «Ρυθμίσεις θεμά¬ 
των, τα οποία διέπονται από τον Κανονισμό Διεξαγωγής 
και Ελέγχου Παιγνίων ως προς την επιβολή διοικητικών 
κυρώσεων, οι οποίες επιβάλλονται στην περίπτωση παρο¬ 
χής υπηρεσιών τυχερών παιγνίων που διεξάγονται μέσω 
του διαδικτύου χωρίς την προβλεπόμενη άδεια», ως εξής: 

Άρθρο 1: 

ΜΗ ΑΔΕΙΟΔΟΤΗΜΕΝΟΣ ΠΑΡΟΧΟΣ ΥΠΗΡΕΣΙΩΝ 

1.1 Μη αδειοδοτημένος πάροχος υπηρεσιών τυχερών 
παιγνίων δια του διαδικτύου είναι το νομικό ή φυσικό 
πρόσωπο, το οποίο παρέχει, χωρίς την προβλεπόμενη 
από την ελληνική νομοθεσία άδεια, υπηρεσίες τυχερών 
παιγνίων δια του διαδικτύου. 

1.2 Για τους σκοπούς της απόφασης αυτής, στην έν¬ 
νοια του μη αδειοδοτημένου παρόχου υπηρεσιών τυχε¬ 
ρών παιγνίων δια του διαδικτύου δεν περιλαμβάνονται 
οι εταιρείες που έχουν ενταχθεί στο καθεστώς της 
παραγράφου 12 του άρθρου 50 του Ν. 4002/2011 (Α' 180), 
εφόσον πληρούν τις προϋποθέσεις ένταξης στο κα¬ 
θεστώς αυτό και για το χρονικό διάστημα ισχύος του 
καθεστώτος αυτού. 


Άρθρο 2: 

ΜΗ ΑΔΕΙΟΔΟΤΗΜΕΝΗ ΠΑΡΟΧΗ ΥΠΗΡΕΣΙΩΝ 

2.1 Μη αδειοδοτημένη παροχή υπηρεσιών τυχερών 
παιγνίων δια του διαδικτύου υπάρχει όταν είναι δυνα¬ 
τή η πρόσβαση, εφόσον αυτή επιχειρείται από ΙΡ που 
βρίσκεται στην Ελληνική Επικράτεια, σε ιστότοπο μη 
αδειοδοτημένου παρόχου. Η χρησιμοποιούμενη τεχνο¬ 
λογία, μέσω της οποίας παρέχεται η πρόσβαση στον 
ιστότοπο παροχής των υπηρεσιών αυτών, η κατάληξη 
της διαδικτυακής του διεύθυνσης καθώς και ο τόπος 
εγκατάστασης του παρόχου ή του εξοπλισμού του, δεν 
επηρεάζουν την έννοια της μη αδειοδοτημένης παροχής. 

2.2. Μη αδειοδοτημένη παροχή υπηρεσιών τυχερών 
παιγνίων δια του διαδικτύου συντελείται επίσης από 
πάροχο που, αν και κατέχει την προβλεπόμενη από 
την ελληνική νομοθεσία άδεια παροχής υπηρεσιών 
τυχερών παιγνίων δια του διαδικτύου ή έχει ενταχθεί 
στο καθεστώς της παραγράφου 12 του άρθρου 50 του 
Ν. 4002/2011 (Α' 180), προσφέρει τις υπηρεσίες αυτές από 
ιστότοπο, ο οποίος δεν περιλαμβάνεται στην άδειά του. 

Άρθρο 3: 

ΑΠΑΓΟΡΕΥΣΕΙΣ 

3.1 Απαγορεύεται η μη αδειοδοτημένη παροχή υπηρε¬ 
σιών τυχερών παιγνίων δια του διαδικτύου. 

3.2 Απαγορεύεται η συμμετοχή παικτών σε τυχερά 
παίγνια που διεξάγονται από μη αδειοδοτημένο πάροχο 
υπηρεσιών τυχερών παιγνίων δια του διαδικτύου. 

3.3 Απαγορεύεται η δημιουργία και η λειτουργία ιστο- 
τόπων μη αδειοδοτημένης παροχής υπηρεσιών τυχερών 
παιγνίων δια του διαδικτύου. 

3.4 Απαγορεύεται στους παρόχους υπηρεσιών διαδι¬ 
κτύου (Ι3Ρε) με καταστατική έδρα ή έδρα πραγματικής 
διοίκησης ή μόνιμη εγκατάσταση στην Ελλάδα σύμφωνα 
με τις γενικές διατάξεις του Ν. 2238/1994, όπως ισχύει, 
να επιτρέπουν την πρόσβαση, όταν αυτή επιχειρείται 
από ΙΡ που βρίσκεται στην Ελληνική Επικράτεια, στους 
ιστότοπους μέσω των οποίων παρέχονται μη αδειο- 
δοτημένες υπηρεσίες τυχερών παιγνίων, όπως αυτοί 
αναφέρονται στον οικείο κατάλογο (όΐ3θΙ< Ιίεΐ) που τηρεί 
η Ε.Ε.Ε.Π. 

3.5 Απαγορεύεται στα πιστωτικά ιδρύματα ή τα ιδρύ¬ 
ματα πληρωμών που είναι εγκατεστημένα και λειτουρ¬ 
γούν νόμιμα στην Ελλάδα να πραγματοποιούν πληρωμές 
των ποσών συμμετοχής και απόδοσης κέρδους που 
απορρέουν από τη συμμετοχή σε τυχερά παίγνια στους 
λογαριασμούς που τηρούν σε αυτά μη αδειοδοτημένοι 
πάροχοι υπηρεσιών τυχερών παιγνίων μέσω του διαδι¬ 
κτύου, όπως αυτοί αναφέρονται στον οικείο κατάλογο 
(όΐ3θΙ< Ιίεΐ) που τηρεί η Ε.Ε.Ε.Π. 

3.6 Απαγορεύεται η οποιαδήποτε ενέργεια εμπορικής 
επικοινωνίας μη αδειοδοτημένων παροχών υπηρεσιών 
τυχερών παιγνίων μέσω διαδικτύου. 

3.7. Παράβαση των παραπάνω απαγορεύσεων επιφέ¬ 
ρει τις προβλεπόμενες από τον νόμο και την απόφαση 
αυτή, κυρώσεις. 

Άρθρο 4: 

ΔΙΕΞΑΓΩΓΗ ΕΡΕΥΝΩΝ ΚΑΙ ΒΕΒΑΙΩΣΗ ΠΑΡΑΒΑΣΕΩΝ 

4.1 Οι υπηρεσίες της Ε.Ε.Ε.Π. μπορούν να διενεργούν 
έρευνες για τον εντοπισμό ιστοτόπων, από τους οποί¬ 
ους παρέχονται μη αδειοδοτημένες υπηρεσίες τυχερών 
παιγνίων δια του διαδικτύου. Στο πλαίσιο των ερευνών 

αυτών, μπορούν να ζητούν και να λαμβάνουν σχετικά 
στοιχεία από άλλες δημόσιες υπηρεσίες, Αρχές και 
φορείς καθώς και από κάθε άλλη πρόσφορη πηγή. Η 
Ελληνική Αστυνομία διαβιβάζει στην Ε.Ε.Ε.Π. στοιχεία και 
εν γένει αποδεικτικό υλικό που συγκεντρώνει σε περι¬ 
πτώσεις που εντοπίζει τη διάπραξη αξιόποινων πράξεων 
σε σχέση με τη μη αδειοδοτημένη παροχή υπηρεσιών 
τυχερών παιγνίων μέσω του διαδικτύου, προκειμένου 
να επιβληθούν οι προβλεπόμενες διοικητικές κυρώσεις. 

4.2 Με βάση τα παραπάνω στοιχεία η Ε.Ε.Ε.Π. συντάσ¬ 
σει κατάλογο (όΙαοΙ< ΙίεΙ), στον οποίο καταχωρούνται οι 
ιστότοποι, από τους οποίους παρέχονται μη αδειοδο- 
τημένες υπηρεσίες τυχερών παιγνίων μέσω του διαδι¬ 
κτύου χωρίς την προβλεπόμενη άδεια. Για την εγγραφή 
ιστοτόπου στον κατάλογο (όΐ3θΙ< ΙίεΙ), αρκεί ο ιστότοπος 
να προβάλλεται στο διαδίκτυο και να προσφέρει ένα ή 
περισσότερα τυχερά παίγνια προς διεξαγωγή. Η σύντα¬ 
ξη και η γνωστοποίηση, κατά τις διατάξεις του νόμου, 
του καταλόγου αυτού είναι ανεξάρτητη από την επιβολή 
των προβλεπομένων, από το νόμο και την παρούσα, 
διοικητικών κυρώσεων. 

4.3 Με απόφαση του Προέδρου της Ε.Ε.Ε.Π., συγκρο¬ 
τούνται διμελή εξουσιοδοτημένα κλιμάκια ελέγχου, από 
προσωπικό που υπηρετεί σε αυτήν. Τα κλιμάκια αυτά 
έχουν την αρμοδιότητα βεβαίωσης: 

4.3.1 Των δεδομένων, προκειμένου να συνταχθεί ο κα¬ 
τάλογος (άΐεοίκ ΙίεΙ), στον οποίο καταχωρούνται οι ιστό- 
τοποι, από τους οποίους παρέχονται μη αδειοδοτημένες 
υπηρεσίες τυχερών παιγνίων μέσω του διαδικτύου. 

4.3.2 Των προβλεπομένων στην απόφαση αυτή παρα¬ 
βάσεων, προκειμένου να επιβληθούν οι προβλεπόμενες 
διοικητικές κυρώσεις. 

4.4 Όταν διαπιστώνεται από τα εξουσιοδοτημένα 
προς τούτο κλιμάκια, η συνδρομή των προϋποθέσεων 
εγγραφής στον κατάλογο (όΐ3θΙ< ΙίεΙ) ή /και πραγματο¬ 
ποιούμενη παράβαση κατά τα οριζόμενα στην απόφαση 
αυτή, συντάσσεται σχετική έκθεση, η οποία υποχρεω¬ 
τικά αναφέρει το χρόνο διαπίστωσης της παράβασης, 
τον ιστότοπο και τις παρεχόμενες μη αδειοδοτημένες 
υπηρεσίες τυχερών παιγνίων. Εφόσον η παράβαση αφο¬ 
ρά εμπορική επικοινωνία, όπως αυτή ορίζεται από τις 
κείμενες διατάξεις, στη σχετική έκθεση αναφέρονται το 
είδος της επικοινωνίας, ο διαφημιζόμενος πάροχος ή/ 
και ιστότοπος παροχής μη αδειοδοτημένων υπηρεσιών 
τυχερών παιγνίων, ο διαφημιστής, καθώς και το μέσο 
στο οποίο συντελείται η εμπορική επικοινωνία. 

4.5. Ο κατάλογος με τους ιστότοπους παροχής μη 
αδειοδοτημένων υπηρεσιών τυχερών παιγνίων (βΙαοΚ 
ΙίεΙ), τον οποίο συγκροτεί η Ε.Ε.Ε.Π., καθώς και οι απο¬ 
φάσεις επιβολής διοικητικών κυρώσεων διαβιβάζονται, 
μαζί με κάθε άλλο διαθέσιμο στοιχείο για τα εγγε¬ 
γραμμένα σε αυτόν φυσικά και νομικά πρόσωπα, στις 
Υπηρεσίες και Φορείς της Ελληνικής Δημοκρατίας και 
στις δικαστικές Αρχές, οι οποίοι είναι αρμόδιοι για την 
καταπολέμηση του οικονομικού εγκλήματος, της φορο¬ 
διαφυγής και της νομιμοποίησης εσόδων από παράνομη 
δραστηριότητα. 

4.6. Ο κατάλογος με τους ιστότοπους (όΐ3θΙ< Ιίεΐ), τον 
οποίο συγκροτεί η Ε.Ε.Ε.Π., αναρτάται στον διαδικτυακό 
της τόπο και αποστέλλεται στους παρόχους υπηρεσιών 
διαδικτύου (Ι3Ρε) με καταστατική έδρα ή έδρα πραγ¬ 
ματικής διοίκησης ή μόνιμη εγκατάσταση στην Ελλάδα 


σύμφωνα με τις γενικές διατάξεις του Ν. 2238/1994, κα¬ 
θώς και στα πιστωτικά ιδρύματα και ιδρύματα πληρω¬ 
μών που είναι εγκατεστημένα και λειτουργούν νόμιμα 
στην Ελλάδα, ώστε να προβούν στις προβλεπόμενες 
από το νόμο ενέργειές τους. 

4.7. Οι πάροχοι υπηρεσιών διαδικτύου (Ι3Ρε), με κατα¬ 
στατική έδρα ή έδρα πραγματικής διοίκησης ή μόνιμη 
εγκατάσταση στην Ελλάδα, σύμφωνα με τις γενικές 
διατάξεις του Ν. 2238/1994, μετά από αίτημα της Ε.Ε.Ε.Π. 
διαβιβάζουν σε αυτήν, εντός αποκλειστικής προθεσμίας 
δέκα (10) ημερών, τα στοιχεία των προσώπων που έχουν 
την ευθύνη λειτουργίας και διαχείρισης των ιστοτόπων 
διεξαγωγής τυχερών παιγνίων χωρίς την προβλεπόμενη 
άδεια, οι οποίοι είναι καταγεγραμμένοι στο σχετικό 
κατάλογο (όΐ3θΙ< Ιίεΐ). 

Αρθρο 5: 

ΔΙΑΔΙΚΑΣΙΑ ΕΠΙΒΟΛΗΣ ΔΙΟΙΚΗΤΙΚΩΝ ΚΥΡΩΣΕΩΝ 

5.1. Μετά από κάθε βεβαίωση παράβασης, η Ε.Ε.Ε.Π. 
καλεί τους ενδιαφερομένους σε παροχή εξηγήσεων και 
στη συνέχεια εξετάζει την υπόθεση για την επιβολή ή μη 
των διοικητικών κυρώσεων, σύμφωνα με τη διαδικασία 
που προβλέπει ο Κανονισμός Εσωτερικής Λειτουργίας 
της και ο Ν. 3051/2002, όπως ισχύει. 

5.2. Οι κάθε είδους γνωστοποιήσεις, ειδοποιήσεις, κλή¬ 
σεις και επιδόσεις από την Ε.Ε.Ε.Π., μπορεί να πραγματο¬ 
ποιούνται και ηλεκτρονικά, με την αποστολή εγγράφου 
με ψηφιακή υπογραφή στο σημείο επικοινωνίας του 
ιστότοπου. 

5.3. Οι αποφάσεις επιβολής διοικητικών κυρώσεων 
της Ε.Ε.Ε.Π. αναρτώνται στον ιστότοπο της Ε.Ε.Ε.Π. 
Τα πρόστιμα καταβάλλονται εντός ενός (1) μηνάς από 
την κοινοποίησή τους στον τραπεζικό λογαριασμό της 
Ε.Ε.Ε.Π., που αναγράφει η απόφαση επιβολής. Εφόσον το 
πρόστιμο δεν καταβληθεί εντός της προαναφερθείσας 
προθεσμίας, βεβαιώνεται και εισπράττεται με βάση τον 
Κώδικα Εισπράξεως Δημοσίων Εσόδων. 

5.4. Στην περίπτωση βεβαίωσης παράβασης και επι¬ 
βολής προστίμου σε μη αδειοδοτημένο πάροχο υπηρε¬ 
σιών τυχερών παιγνίων μέσω διαδικτύου, εφόσον είναι 
γνωστό ότι ο πάροχος αυτός διαθέτει άδεια σε άλλη 
χώρα, ενημερώνεται από την Ε.Ε.Ε.Π. για το γεγονός η 
αρμόδια αλλοδαπή αρχή έκδοσης της άδειας αυτής. 

Άρθρο 6: 

ΠΡΟΣΤΙΜΑ 

Τα πρόστιμα που επιβάλλονται με αποφάσεις της 
Ε.Ε.Ε.Π. για τη μη αδειοδοτημένη παροχή υπηρεσιών 
τυχερών παιγνίων μέσω του διαδικτύου διακρίνονται, 
ανά κατηγορία και παράβαση, ως εξής: 

6.1 ΠΡΟΣΤΙΜΑ ΠΟΥ ΕΠΙΒΑΛΛΟΝΤΑΙ ΣΤΟΥΣ ΜΗ ΑΔΕΙ- 
ΟΔΟΤΗΜΕΝΟΥΣ ΠΑΡΟΧΟΥΣ 

6.1.1. Η λειτουργία ιστοτόπου μη αδειοδοτημένης πα¬ 
ροχής υπηρεσιών επιφέρει πρόστιμο τριάντα χιλιάδων 
(30.000) ευρώ για κάθε ημέρα διατήρησης της λει¬ 
τουργίας του. Ως διατήρηση της λειτουργίας, νοείται 
η δυνατότητα πρόσβασης στον ιστότοπο αυτόν, όταν 
η πρόσβαση αυτή επιχειρείται από ΙΡ που βρίσκονται 
στην Ελληνική Επικράτεια/Εστω και μία επίσκεψη του 
κλιμακίου ελέγχου στον ιστότοπο την ημέρα, τεκμαίρει 
τη διατήρηση λειτουργίας του για την ημέρα αυτή. Μετά 
τη βεβαίωση επτά (7) συνολικά παραβάσεων, συνεχομέ¬ 
νων ή μη, το ανά ημέρα πρόστιμο διπλασιάζεται. 

6.1.2 Η πρόσκληση του κοινού να συμμετέχει σε τυ¬ 
χερά παίγνια που διεξάγονται από μη αδειοδοτημένο 
πάροχο, μέσω διαφημίσεων, αναρτήσεων πρόσκλησης, 
προσφοράς δώρων (όοηυε) ή/και μέσω άλλων παρεμ¬ 
φερών τεχνικών προσέλκυσης ή/και άλλων τρόπων 
εμπορικής επικοινωνίας, αποτελεί επιβαρυντική πε¬ 
ρίπτωση της παράβασης της παραγράφου 6.1.1, και 
επιφέρει επιπλέον πρόστιμο, έως δέκα χιλιάδες (10.000) 
ευρώ, ανά ημέρα. 

6.1.3. Η συμμετοχή ανηλίκου σε τυχερό παίγνιο που 
διεξάγεται από μη αδειοδοτημένο πάροχο επιφέρει 
πρόστιμο εκατό χιλιάδων (100.000) ευρώ ανά παικτική 
συνεδρία. 

6.1.3. Η με οποιονδήποτε τρόπο, ακόμα και με μαζικές 
αποστολές ή επικοινωνίες, εξατομικευμένη ενημέρωση 
συγκεκριμένων αποδεκτών, μέσω τηλεφωνικής γραμ¬ 
μής, μέσω διαδικτύου, μέσω αποστολής εγγράφων ή/ 
και φορέων ηλεκτρονικής μνήμης ή με οποιοδήποτε 
άλλο μέσο, για την προώθηση ή/και την υποστήριξη 
της συμμετοχής τους σε τυχερά παίγνια που διε¬ 
ξάγονται από μη αδειοδοτημένο πάροχο, επιφέρει 
πρόστιμο από δέκα χιλιάδες (10.000) έως διακόσιες 
χιλιάδες (200.000) ευρώ ανά παράβαση, ανάλογα με 
τη βαρύτητα της παράβασης, τη συχνότητα και τον 
αριθμό των αποδεκτών. 

6.2 ΠΡΟΣΤΙΜΑ ΠΟΥ ΕΠΙΒΑΛΛΟΝΤΑΙ ΣΕ ΤΡΙΤΟΥΣ ΕΚΤΟΣ 
ΤΩΝ ΜΗ ΑΔΕΙΟΔΟΤΗΜΕΝΩΝ ΠΑΡΟΧΩΝ 

6.2.1. Η εμπορική επικοινωνία μη αδειοδοτημένης πα¬ 
ροχής υπηρεσιών τυχερών παιγνίων μέσω διαδικτύου 
επιφέρει, για τον διαφημιστή, ημερήσιο πρόστιμο είκοσι 
χιλιάδων (20.000) ευρώ, ανά ημέρα προβολής της δια¬ 
φήμισης ή δημοσιοποίησης της επικοινωνίας. 


6.2.2. Στους παρόχους υπηρεσιών διαδικτύου (ΙδΡε) με 
καταστατική έδρα ή έδρα πραγματικής διοίκησης ή μό¬ 
νιμη εγκατάσταση στην Ελλάδα σύμφωνα με τις γενικές 
διατάξεις του Ν. 2238/1994, που επιτρέπουν την πρόσβα¬ 
ση, όταν αυτή επιχειρείται από ΙΡ που βρίσκονται στην 
Ελληνική Επικράτεια, σε ιστότοπο μη αδειοδοτημένου 
παρόχου, ο οποίος αναφέρεται στον κατάλογο (όΐ3θΙ< 
ΙίεΙ) που τηρεί η Ε.Ε.Ε.Π. και που δεν διακόπτουν την 
πρόσβαση αυτή εντός δεκαπέντε (15) ημερολογιακών 
ημερών από την κοινοποίηση σε αυτούς του παραπάνω 
καταλόγου, επιβάλλεται πρόστιμο ανά ημέρα μη διακο¬ 
πής της πρόσβασης είκοσι χιλιάδων (20.000) ευρώ ανά 
μη αδειοδοτημένο πάροχο. Μετά τη βεβαίωση επτά (7) 
συνολικά παραβάσεων, συνεχομένων ή μη και ανεξάρ¬ 
τητα του χρόνου τέλεσης, το πρόστιμο διπλασιάζεται. 

6.2.3. Στους συμμετέχοντας ως παίκτες, μέσω ΙΡ που 
λειτουργούν στην Ελληνική Επικράτεια, σε παίγνια που 
προσφέρονται και διεξάγονται από μη αδειοδοτημένους 
παρόχους, επιβάλλεται πρόστιμο χιλίων (1.000) ευρώ 
ανά παικτική συνεδρία. Αν ο παίκτης είναι ανήλικος, 
επιβάλλεται πρόστιμο δέκα χιλιάδων (10.000) ευρώ σε 
κάθε πρόσωπο που έχει την νόμιμη επιμέλειά του. 

Αρθρο 7: 

ΕΝΑΡΞΗ ΙΣΧΥΟΣ 

Η ισχύς της παρούσας αρχίζει μετά ένα μήνα από 
τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2013 

Ο Πρόεδρος της Ε.Ε.Ε.Π. 

ΕΥΓΕΝΙΟΣ ΓΙΑΝΝΑΚΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πιαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 











































































